SL Uradni list Evropske unije C 265/7

Povzetek podatkov, ki so ga predložile države članice o državni pomoči, dodeljeni na podlagi Uredbe Komisije (ES) št. 1857/2006 o uporabi členov 87 in 88 Pogodbe ES o državni pomoči malim in srednje velikim podjetjem, ki se ukvarjajo s proizvodnjo, predelavo in trženjem kmetijskih proizvodov in spremembi Uredbe (ES) št. 70/2001

(2007/C 265/08)

Številka XA: XA 138/07

Država članica: Nemčija

Regija: Freistaat Sachsen

Naziv sheme pomoči ali ime podjetja, ki prejme individualno pomoč: Förderrichtlinie des Sächsischen Staatsministeriums für Umwelt und Landwirtschaft zur Förderung der Tierzucht (Förderrichtlinie Tierzucht — RL TZ/2007)

Pravna podlaga: Förderrichtlinie des Sächsischen Staatsministeriums für Umwelt und Landwirtschaft zur Förderung der Tierzucht (Förderrichtlinie Tierzucht — RL TZ/2007)

Načrtovani letni izdatki po shemi ali skupni znesek individualne pomoči, dodeljene podjetju: 2,3 milijona EUR letno

Največja intenzivnost pomoči:

— Vodenje rodovniških knjig s strani priznanih združenj rejcev živali: 80 % (največ 80 000 EUR)

— Preizkusi proizvodnih lastnosti in ocena plemenske vrednosti v okviru rejskih programov: 70 %

— Organizacija predstav plemenskih živali: 70 % (največ 33 000 EUR)

— Izboljšava genetske kakovosti živine v okviru projektov, opisanih pod naslovom „Cilj pomoči“: 60 %

Datum začetka izvajanja: Po objavi v uradnem listu Sächsischen Amtsblatt, vendar najhitreje od 25. junija 2007

Trajanje sheme ali individualne pomoči: Do decembra 2010

Cilj pomoči: Evidentirati in ovrednotiti podatke, da se ohrani in izboljša genetska kakovost živine v okviru rejskih programov. V ta namen ponudnik storitev izvaja preizkuse ter zbira in ovrednoti podatke. Za to storitev prejme ponudnik plačilo po tržni stopnji, ki vsebuje pomoč in del stroškov, ki jih krije kmetovalec. Stroški rutinskih pregledov kakovosti mleka niso upravičeni do podpore.

Ukrep temelji na členu 15 (zagotavljanje tehnične podpore/sodelovanje na razstavah in sejmih) in členu 16 (pomoč v živinorejskem sektorju)

Zadevni gospodarski sektorji: Kmetijstvo (reja goveda, prašičev, ovac, koz in konjev)

Naziv in naslov organa, ki dodeli pomoč:

Sächsische Landesanstalt für Landwirtschaft Referat 72 „Förderung“ Postfach 540137 D-01311 Dresden

Spletni naslov: www.smul.sachsen.de > Foerderung > Foerderrichtlinien > Besondere Aufgaben

http://www.smul.sachsen.de/de/wu/aktuell/foerderung/5_374.htm

Drugi podatki:

Sächsisches Staatsministerium für Umwelt und Landwirtschaft Referat 35 „Tierische Erzeugnisse“ Postanschrift: D-01076 Dresden Tel. (49) 351 564 66 63

XA Number: XA 141/07

Država članica: Republika Slovenije

Regija: Območje občine Gorenja vas – Poljane

Naziv sheme pomoči ali ime podjetja, ki prejme individualno pomoč: „Programi razvoja podeželja v občini Gorenja vas – Poljane 2007-2013“

Pravna podlaga: Pravilnik o dodelitvi pomoči za ohranjanje in razvoj kmetijstva, gozdarstva in podeželja v občini Gorenja vas – Poljane (II. Poglavje)

Načrtovani letni izdatki po shemi ali skupni znesek individualne pomoči, dodeljene podjetju:

2007 znaša: 52 162 EUR

2008 znaša: 52 162 EUR

2009 znaša: 55 000 EUR

2010 znaša: 55 000 EUR

2011 znaša: 55 000 EUR

2012 znaša: 61 000 EUR

2013 znaša: 61 000 EUR

Največja intenzivnost pomoči:

1. naložbe v kmetijska gospodarstva za primarno proizvodnjo: — do 50 % upravičenih stroškov na območjih z omejenimi možnostmi in do 40 % upravičenih stroškov za naložbe na drugih območjih,

2. za varstvo tradicionalnih stavb: — do 100 % upravičenih stroškov za neproizvodne objekte, — do 60 % upravičenih stroškov za naložbe v proizvodne objekte, pod pogojem, da naložba ne povzroči povečanja proizvodne zmogljivosti na kmetijah v drugih območjih in do 75 % na območjih z omejenimi dejavniki

3. za pomoč za plačilo zavarovalnih premij — višina sofinanciranja občine je razlika med višino sofinanciranja zavarovalne premije in nacionalnega proračuna do 50 % opravičljivih stroškov zavarovalne premije za zavarovanje posevkov in plodov ter zavarovanje živali za primer bolezni

4. za zaokrožitev zemljišč — do 50 % dejanskih stroškov pravnih in upravnih postopkov,

5. za zagotavljanje tehnične podpore v kmetijskem sektorju — do 100 % stroškov na področju izobraževanja, usposabljanja kmetov, svetovalnih storitev, organizaciji forumov, tekmovanj, razstav, sejmov, publikacij, katalogov, spletišč, stroškov nadomeščanja

Datum začetka izvajanja: julij 2007 (oz. na dan začetka veljavnosti pravilnika)

Trajanje sheme ali individualne pomoči: Do 31.12.2013

Cilj pomoči: Podpora SME

Navedba členov Uredbe komisije (ES) št.1857/2006 in upravičeni stroški:: II. Poglavje predloga Pravilnik o dodelitvi pomoči za ohranjanje in razvoj kmetijstva, gozdarstva in podeželja v občini Gorenja vas, vključuje ukrepe, ki predstavljajo državno pomoč, skladno z naslednjimi členi Uredbe Komisije (ES) št. 1857/2006 o uporabi členov 87 in 88 Pogodbe pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001 (UL L 358, 16.12.2006, str. 3:

4. člen Uredbe Komisije: Naložbe v kmetijska gospodarstva

5. člen Uredbe Komisije: Varstvo tradicionalne krajine in stavb

12. člen Uredba Komisije: Pomoč za plačilo zavarovalnih premij,

13. člen Uredbe Komisije: Pomoč za zaokrožitev zemljišč,

15. člen Uredbe Komisije: Zagotavljanje tehnične pomoči v kmetijskem sektorju

Zadevni gospodarski sektor(-ji): Kmetijstvo rastlinska in živinorejska pridelava

Naziv in naslov organa, ki dodeli pomoč:

Spletni naslov: http://www.uradni-list.si/1/ulonline.jsp?urlid=200755&dhid=90135

Drugi podatki: —

Podpis odgovorne osebe

Milan Čadež

Številka XA: XA 142/07

Država članica: FRANCIJA

Regija: Département de Saône-et-Loire

Naziv sheme pomoči: Appui technique dans les exploitations et leurs groupements

Pravna podlaga:

— člen 15 Uredbe Komisije (ES) št. 1857/2006

— Art L 3231-2 et subséquents du Code général des collectivités territoriales permettant aux collectivités territoriales d'accorder des aides pour favoriser le développement économique.

— Délibération du Conseil général du 27.3.2007.

— Délibération du Conseil régional de Bourgogne du 15.1.2007

Načrtovani letni izdatki po shemi: 150 000 EUR letnih izdatkov glede na potrebe in razpoložljiva proračunska sredstva

Največja intenzivnost pomoči:

Naziv ukrepa Narava upravičenih izdatkov Najvišji znesek subvencioniranih izdatkov v EUR (brez davkov) Stopnja pomoči Tehnična podpora pri ustanavljanju združenj delodajalcev (groupements d'employeurs – GE) (nasveti, strokovno mnenje) vključuje samo kmetijska gospodarstva, ki ustrezajo opredelitvi MSP na ravni Skupnosti — Študija izvedljivosti 2 100 70 % — Ustanavljanje (revizija delovanja, podpora pri zaposlovanju, izobraževanju in vodenju osebja GE, upravni, fiskalni in socialni ukrepi za ustanavljanje GE) 1 500 (×2 za GEM (1)) 50 % — Podpora spremljanju (drugo leto) revizija delovanja, podpora pri zaposlovanju, izobraževanju in vodenju osebja GE 400 (×2 za GEM) 50 % — Podpora spremljanju (tretje leto) enako kot v drugem letu. 400 (×2 za GEM) 25 % Spodbujanje genetskih izboljšav za kmete, ki začenjajo z dejavnostjo (nasveti, strokovno mnenje) Tehnična podpora pri: — povečanju goveda za mesno govedorejo, 1 000 — 60 % v prvem letu pristopa — nadzoru mleka za zootehnično indeksacijo za krave in koze molznice in — 40 % v drugem letu pristopa — živinorejski službi kmetijske zbornice za ovčje meso — 20 % v tretjem letu pristopa

Datum začetka izvajanja:: od prejema potrdila o prejemu Evropske komisije

Trajanje sheme ali individualne pomoči: 6 let pod pogojem, da bodo na voljo proračunska sredstva

Cilj pomoči:: Cilj te pomoči, ki bo plačana ponudnikom storitev, je omogočiti mladim kmetom, da začnejo svojo dejavnost v ugodnih pogojih, in povečati njihovo zaupanje na tehničnem področju:

s podpiranjem organizacije dela na kmetijskih gospodarstvih, in sicer z razvojem združenj delodajalcev;

s spodbujanjem boljših tehnik v živinorejskem sektorju (krave dojilje in mlekarice ter ovčje meso) z nadzornimi organi za dosežke in svetovanje na področju genetike

Zadevni gospodarski sektorji: vsi sektorji kmetijske proizvodnje v departmaju, kar zadeva pomoči združenjem delodajalcev, ki vključujejo samo kmetijska gospodarstva, ki ustrezajo opredelitvi MSP Skupnosti, ter živinorejski sektorji, kar zadeva pomoči za genetske izboljšave

Ime in naslov pristojnega organa:

Monsieur le président du conseil général de Saône-et-Loire Direction de l'équipement rural et de l'agriculture Service des affaires agricoles Espace Duhesme — 18, rue de Flacé F-71026 Macon Cedex 9

Spletna stran: http://www.cg71.com

Številka XA: XA 143/07

Država članica: Francija

Regija: vse

Naziv sheme pomoči ali ime podjetja, ki prejme individualno pomoč: Aides à l'assistance technique dans le secteur des grandes cultures.

Pravna podlaga: Code Rural, partie législative, articles L 621-1 à L 621-11.

Načrtovani letni izdatki po shemi: 1 500 000 EUR/leto s strani nacionalnega medpanožnega urada za poljščine (ONIGC), pod pogojem, da se dodelijo proračunska sredstva in brez poseganja v pomoč območnih organov

Največja intenzivnost pomoči: do 100 %

Datum začetka izvajanja: Shema pomoči se bo začela izvajati, ko bo Komisija potrdila prejem, pod pogojem, da bodo na voljo sredstva

Trajanje sheme ali individualne pomoči: 7 let

Cilj pomoči: Shema pomoči spada v okvir člena 15 Uredbe Komisije (ES) št. 1857/2006

Nacionalni medpanožni urad za poljščine bo vzpostavil programe pomoči, ki bodo proizvajalcem nudili ukrepe tehnične pomoči, prilagojene njihovim potrebam in glede na program osredotočene na naslednje teme:

razvoj lokalnih sektorjev (riž iz Camargue, nasadi oljk in namizne oljke, gorčica iz Bourgogne, posušena zelenjava …),

diverzificirana pridelava ali pridelava, ki se bo ponovno podpirala (sirek, čičerika, volčji bob, stročnice, posušena zelenjava …),

ekološko kmetijstvo,

upoštevanje novih uporab proizvodov iz poljščin (uporaba za prehrano ljudi in živali, goriva iz kmetijskih pridelkov prve in druge generacije, zelena kemija, materiali kmetijskega izvora, stranski proizvodi …),

ukrepi na področju varčevanja z vodo

povečanje donosnosti sektorjev v proizvodnih regijah.

Programi pomoči lahko dovolijo financiranje:

ukrepov prenosa, širjenja in prikaza rezultatov raziskav in poskusov (tehnični dnevi, brošure, izobraževanja, svetovalne storitve), ki jih izvajajo organi, kot so strokovne institucije, kmetijske zbornice, medpanožne organizacije.

študij za oceno ustreznosti razvojnih ukrepov na ravni območja (študije izvedljivosti, tržne raziskave, sektorske in regionalne revizije, …)

stroškov tehnične pomoči, študij, svetovanja in širjenja v tem okviru pri omejitvi na stroške izvajanja te storitve

Nobena pomoč ne bo plačana proizvajalcem. Zagotovilo se bo, da noben kmet, katerega kmetija ne izpolnjuje meril Skupnosti za MSP, ne koristi subvencionirane storitve strokovne pomoči.

Pod tem pogojem bo ta pomoč dodeljena v obliki subvencioniranih storitev, dostopnih vsem proizvajalcem poljščin brez obveznega članstva v organizacijah proizvajalcev ali drugih strukturah.

Zadevni gospodarski sektorji: Vsi sektorji poljščin (žita-riž, oljnice-rastlinske maščobe, stročnice-posušena zelenjava, posušena krma, tekstilne rastline in sviloprejke, sladkor)

Naziv in naslov organa, ki dodeli pomoč:

Office National Interprofessionnel des Grandes Cultures 12, rue Henri Rol-Tanguy F-93100 Montreuil

Spletna stran: www.onigc.fr (naslov ACTUALITES, podnaslov AIDES NATIONALES)

Drugi podatki: Te ukrepe lahko financirajo tudi območni uradi (regionalni in splošni sveti), in sicer bodisi samostojno bodisi kot dodatek k financiranju ONIGC, ob upoštevanju zgornjih meja, ki so določene v predpisih Skupnosti

Številka XA: XA 145/07

Država članica: Francija

Regija: Département de la Vendée

Naziv sheme pomoči: Aides pluriannuelles en faveur de la promotion de la qualité des produits agricoles vendéens («fonds pour la promotion de la qualité»)

Pravna podlaga: Article L.1511-5 du Code général des collectivités territoriales

Convention cadre en cours entre l'État et le département de la Vendée

Načrtovani letni izdatki po shemi: 150 000 EUR letno

Največja intenzivnost pomoči: Stopnja 40 %, nato 30 % in 25 %

Pomoč je razporejena na štiri leta po padajoči stopnji, ki se uporablja za izdatke v naslednjem okviru:

40 % izdatkov v prvem letu za tehnično in upravno vzpostavitev z zgornjo mejo 15 000 EUR,

30 % izdatkov v drugem letu za začetek trženja z zgornjo mejo 15 000 EUR,

25 % preostalih izdatkov v tretjem in četrtem letu, vključno z nadaljnjo tržno promocijo, z zgornjo mejo 15 000 EUR.

Za vsak del bo treba predložiti posebno prošnjo za pomoč

Znesek pomoči ne sme presegati zgornje meje v višini 80 % upravičenih izdatkov. Ko pri financiranju ukrepa sodelujejo drugi javni organi, je treba pregledati pomoč splošnega sveta, da ne bi presegala navedene zgornje meje

Datum začetka izvajanja: Ko Komisija potrdi prejem

Trajanje sheme pomoči: Pet let od datuma, ko bo Komisija potrdila prejem dokumenta o izvzetju

Cilj pomoči: Shema, pripravljena v skladu s členom 14 Uredbe Komisije (ES) št. 1857/2006, je namenjena spodbujanju novih ukrepov certifikacije, kot so označbe, potrdila o skladnosti, zaščitene geografske označbe in označbe porekla, ki jih sprejmejo združenja kmetijskih proizvajalcev, ki želijo delovati na področju kakovostne lokalne proizvodnje, s podpiranjem teh združenj na področju ukrepov za uradno priznavanje kakovostnih proizvodov

Upravičeni izdatki vključujejo

pomoč strokovnjakom ali ponudnikom storitev za tehnične študije, študije izvedljivosti, zasnove in estetike proizvodov ali tržne raziskave v zvezi z razvojem kakovostnih kmetijskih proizvodov;

stroške priprave prošenj za priznanje označb porekla ali certifikatov o posebnih lastnostih;

stroške uvedbe programov za zagotavljanje kakovosti, sistemov analize tveganj in kritičnih nadzornih točk (HACCP) ali sistemov okoljske presoje;

izobraževanje odgovornih oseb za uporabo programov za zagotavljanje kakovosti ali sistemov HACCP;

stroške pristojbin organom za certifikacijo za začetno certifikacijo v okviru zagotavljanja kakovosti ali enakovrednega sistema;

stroške obveznega nadzora kakovosti, ki ne bremenijo podjetij s predpisi.

V vsakem primeru spadajo pod upravičene izdatke samo stroški izbranih projektov brez vseh upravnih stroškov tekočih dejavnosti upravičenega združenja.

Vsa ta pomoč se dodeli v naravi, in sicer v obliki subvencioniranih storitev. Upravičenci ne prejmejo nobenega neposrednega plačila v skladu s členom 15 Uredbe (ES) št. 1857/2006 o kmetijski izjemi. Poleg tega je treba paziti, da ima vsak proizvajalec nediskriminatoren in enak dostop do storitev, ki jih ponuja upravičeno združenje, brez drugih obveznosti članstva ali pristopa

Zadevni gospodarski sektorji: vsa kakovostna proizvodnja v skladu s členom 32 Uredbe (ES) št. 1698/2005, ki izvira iz kmetijstva v departmaju Vendée in zajema samo MSP v smislu prava Skupnosti

Naziv in naslov organa, ki dodeli pomoč:

Conseil Général de la Vendée Direction de l'Environnement et de l'Aménagement Service de l'Agriculture et de la Pêche 40, rue Maréchal Foch F-85923 La Roche sur Yon Cedex 9

Spletna stran: www.vendee.fr (splošna stran departmaja)

Naslov

www.vendee.fr/conseil-general

Podnaslov

www.vendee.fr/conseil-general/guide-subventions

Opis bo objavljen na spletu, ko bo Evropska komisija evidentirala ta dokument o izvzetju.

Drugi podatki: —

(1) GEM: mešana združenja delodajalcev (vsa združenja delodajalcev, pri katerih kmetijstvo predstavlja najmanj 40 % in največ 70 % njihove letne delovne obremenitve)